Kevesebb cég alkalmazna pályakezdõt
Magyarországon 2006-ban a cégek 34 százaléka vett fel pályakezdõket, míg az egy évvel korábbi felméréskor a vállalkozások csupán 31 százaléka tervezte ezt az évre. Az új felvétel adatai a pályakezdõk iránti mérséklõdõ keresletre utalnak; most már a cégek alig 23 százaléka tervezi, hogy 2007-ben pályakezdõt alkalmaz - írja a Napi Gazdaság.
A 250 fõnél nagyobb szervezetek 63 százaléka tervez ilyen lépést, míg a 20-49 fõt foglalkoztatók 21 százaléka, az ennél kisebbek esetében az arány csupán 19 százalék. A tervezett létszámfelvétel aránya a pozitív választ adó munkáltatóknál a statisztikai létszám 3 százalékát teszi ki - derül ki a szociális tárca - a Magyar Kereskedelmi és Iparkamara (MKIK) bevonásával készített legújabb munkaerõ-piaci prognózisából.

A felmérés szerint egyre népszerûbb a Start-kártyával való foglalkoztatás. A megkérdezett cégek hatoda foglalkoztatott 2006-ban ilyen státusú fiatalt. Összességében 2006-ban az alkalmazott pályakezdõk 59 százalékának volt kártyája. Az ilyen dolgozók aránya az év végére elérte az összes alkalmazott 2,4 százalékát.

Kedvezményfüggõ az alkalmi foglalkoztatás is, ahol fontos szerepet játszik az egyszerûsített közteherviselést biztosító, úgynevezett AM-könyv. A megkérdezett gazdasági szervezetek között magas, 22 százalék azon cégek aránya, amelyek rendszeresen foglalkoztatnak alkalmi munkavállalókat - ez több mint négy százalékpontos emelkedés 2005-höz képest. A prognózis szerint ez az arány a jövõben változatlan marad. Az egyes ágazatok közül a mezõgazdaságban 33, a vendéglátásban pedig 57 százalék az AM-könyvvel történõ, jellemzõen szezonális foglalkoztatás aránya, míg az építõiparban mindössze 22 százalék.

Az AM-könyves megoldással élõ cégek, átlagos létszámukhoz képest 22 százalékos többlet-foglalkoztatást érnek el e lehetõséggel. Például a mezõgazdaságban az AM-könyvet alkalmazók létszámuk 43 százalékát így foglalkoztatják. Elsõsorban a kkv-k esetében képvisel jelentõsebb arányt az alkalmi foglalkoztatás. Az alkalmi munkavállalókat alkalmazó cégeknél a foglalkoztatás idõtartama átlagosan 26 munkanapot tesz ki évente.

Viszonylag gyakran alkalmazott megoldás a munkaerõ-kölcsönzés, ezzel a lehetõséggel a megkérdezett cégek 4,5 százaléka élt. Ahol viszont ehhez a megoldáshoz folyamodnak, ott a kölcsönzött munkaerõ átlagos aránya eléri a teljes létszám 25 százalékát, a teljes versenyszektorra vetített súlyuk viszont csak 4 százalékot tesz ki. A 2007-re vonatkozó elõrejelzés szerint tovább nõ a kölcsönzés súlya: a vállalkozások 11 százaléka tervezi növelni és 9 százalékuk csökkenteni a kölcsönzött munkaerõ nagyságát.

A felmérés szerint a külföldi munkavállalók alkalmazására irányuló igények alig változtak az utóbbi években. Amíg 2004-ben a cégek 18 százaléka foglalkoztatott külföldit, addig 2005-ben 19,7 százalék, 2006-ban pedig 20,3 százalék. A folyamatos gyarapodás tovább tart az idén, mivel a vállalkozások 26 százaléka számol külföldiekkel, akik foglalkoztatásához az egyes szakmákat jellemzõ magyarországi munkaerõhiány mellett a növekvõ bérszínvonal is hozzájárul. Az adatfelvétel szerint a versenyszektorban foglalkoztatottak között 2005-ben 3,2, 2006-ban pedig 2,4 százalékot tett ki a külföldi munkavállalók aránya. A külhoni munkavállalók fele az EU-tagállamokból származik.
pályakezdõ vállalkozás Magyarország korábbi felmérés Napi Gazdaság